《寄致中因温前约》
宋代·刘子翚

故山归路岂云赊，忆对春风饯物华。
尚口乃穷怜反舌，以年当物惜残花。
勤渠载酒传非误，仓卒回舆事偶差。
今日重来绿槐夏，已拚缬面醉君家。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。